CELEX: 22009D0077
Language: el
Date: 2009-07-03 00:00:00
Title: Απόφαση της Μεικτής Επιτροπής του ΕΟΧ αριθ. 77/2009, της 3ης Ιουλίου 2009 , για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

22.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 277/25
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 77/2009
   της 3ης Ιουλίου 2009
   για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα I της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 25/2009 της 17ης Μαρτίου 2009 (1).
            
         
               (2)
            
            
               Η οδηγία 2008/124/ΕΚ της Επιτροπής, της 18ης Δεκεμβρίου 2008, για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών στους σπόρους προς σπορά που έχουν πιστοποιηθεί επίσημα ως «βασικοί σπόροι» ή «πιστοποιημένοι σπόροι» (κωδικοποιημένη έκδοση) (2) πρέπει να ενσωματωθεί στη συμφωνία.
            
         
               (3)
            
            
               Η οδηγία 2008/124/ΕΚ καταργεί τις οδηγίες της Επιτροπής 75/502/ΕΟΚ (3) και 86/109/ΕΟΚ (4) οι οποίες έχουν ενσωματωθεί στη συμφωνία και πρέπει, συνεπώς, να διαγραφούν από τη συμφωνία.
            
         
               (4)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΑΠΟΦΑΣΙΖΕΙ:
   Άρθρο 1
   Το μέρος 2 του κεφαλαίου ΙΙΙ του παραρτήματος Ι της συμφωνίας τροποποιείται ως εξής:
   
               1)
            
            
               Το κείμενο του σημείου 1 (οδηγία 75/502/ΕΟΚ της Επιτροπής) και του σημείου 4 (οδηγία 86/109/ΕΟΚ του Επιτροπής) διαγράφεται.
            
         
               2)
            
            
               Το ακόλουθο σημείο παρεμβάλλεται μετά το σημείο 52 (οδηγία 2008/62/ΕΚ της Επιτροπής):
               
                           «53.
                        
                        
                           
                              32008 L 0124: Οδηγία 2008/124/ΕΚ της Επιτροπής, της 18ης Δεκεμβρίου 2008, για τον περιορισμό της εμπορίας σπόρων προς σπορά ορισμένων ειδών κτηνοτροφικών φυτών, ελαιούχων και κλωστικών φυτών στους σπόρους προς σπορά που έχουν πιστοποιηθεί επίσημα ως “βασικοί σπόροι” ή “πιστοποιημένοι σπόροι” (κωδικοποιημένη έκδοση) (ΕΕ L 340 της 19.12.2008, σ. 73).».
                        
                     
         Άρθρο 2
   Τα κείμενα της οδηγίας 2008/124/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 4 Ιουλίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 3 Ιουλίου 2009.
      
         
            Για τη Μεικτή Επιτροπή του ΕΟΧ
         
         
            H Πρόεδρος
         
         Oda Helen SLETNES
         
      
   
   
      (1)  ΕΕ L 130 της 28.5.2009, σ. 15.
   
      (2)  ΕΕ L 340 της 19.12.2008, σ. 73.
   
      (3)  ΕΕ L 228 της 29.8.1975, σ. 26.
   
      (4)  ΕΕ L 93 της 8.4.1986, σ. 21.
   
      (5)  Δεν έχουν αναφερθεί συνταγματικές απαιτήσεις.